internet vaartha 294 Views
విండీస్‌ బోర్డుపై ఆసక్తికర వ్యాఖ్య
కోల్‌కతా : వెస్టిండీస్‌ క్రికెట్‌ స్టార్‌ డ్వేన్‌ బ్రావో సోమవారం ఆసక్తికర వ్యాఖ్యలు చేశాడు.ఇప్పటికే వెస్టిండీస్‌ బోర్డుపై ఆ జట్టు కెప్టెన్‌ డారెన్‌ సమీ తీవ్ర ఆగ్రహం వ్యక్తం చేశాడు. అతనికి తాజాగా డ్వేన్‌ బ్రావో జత కలిశాడని పేర్కొనవచ్చు. డ్వేన్‌ బ్రావో మాట్లాడుతూ తమకు బిసిసి నుంచి మంచి మద్దతు లభించిందని, బిసిసిఐ ఎంతో చేసిందన్నాదని ఉద్వేగానికి లోనయ్యాడు. కాగా వెస్టిండీస్‌ జట్టు తమకు ఏం చేయలేదని బ్రావో మండిప డ్డాడు. కాగా సందర్భంగా ఆయన మాట్లాడుతూ క్రికెట్‌ జట్టు బోర్డు సరైన వారి చేతిలో లేదన్నాడు. తమకు ఇప్పటి వరకు ఏ బోర్డు అధికారి నుంచి లేదా డైరెక్టర్‌ నుంచి ఫోన్‌ కాల్‌ రాలేదన్నాడు. ఇది సరైనది కాదని, విమర్శించాడు. మ్యాచ్‌కు ముందు తమకు ఎలాంటి ఫోన్‌ కాల్‌ రాలేదని,తాము కప్‌ గెలవమని వారు బాగా నమ్మి ఉంటారని ఎద్దేవా చేశాడు.ఇది జట్టు ప్రయోజనాలకు పూర్తి వ్యతిరేకమని,అదే బిసిసిఐ ఎంతో చేసిందన్నాడు. తనను క్రిస్‌ గేల్‌, రస్సెల్‌ వంటి ఆటగాళ్లను వెస్టిండీస్‌ బోర్డు వన్డేలకు పక్కన బెట్టిందని,ఇది సరైన చర్య కాదన్నాడు. కాగా భారత్‌ లో తమకు ఎంతో ప్రేమ దొరికిందని, బిసిసిఐ ఎంతో మద్దతు ఇచ్చిందన్నాడు. కరేబియ న్లను క్రికెట్‌ ఒకటి చేస్తుందని డ్వేన్‌ బ్రావో పేర్కొన్నాడు.
డ్వేన్‌ బ్రావోపై ఫైర్‌
తమ జట్టును భారత్‌ పంపించేందుకు తాము ఎంతో వ్యయప్రయాసలకు ఓర్చుకున్నామని, అలాంటప్పుడు కప్పు గెలిచినంత మాత్రానా బోర్డుపైన విండీస్‌ కెప్టెన్‌ డారెన్‌ సమీ ఇలా మాట్లాడటం బాధించిందని వెస్టిండీస్‌ క్రికెట్‌ బోర్డు ఆగ్రహం వ్యక్తం చేసింది. ఇంగ్లండ్‌ పైన ప్రపంచ కప్‌ టి20లో డారెన్‌ సమీ గెలుపొందిన సంగతి తెలిసిందే. కాప్‌ గెలిచిన అనంతరం సమీ వెస్టిండీస్‌ బోర్డుపైన ఆగ్రహం వ్యక్తం చేశాడు. దీనిపై విండీస్‌ బోర్డు వెంటనే స్పందించింది. పోటీలో గెలిచినంత మాత్రానా అవాకులు,చవాకులు మాట్లాడటం సరికాదని హితవు పలికింది. తమ దేశ బోర్డు తమకు గౌరవం ఇవ్వలేదని,సరైన దుస్తులు లేవని, ఎంతో క్లిష్ట పరిస్థితుల్లో భారత్‌కు వచ్చామని సమీ పేర్కొన్నాడు.టీమ్‌ మేనేజన్‌గా ఉన్న  వావ్లే లీవిస్‌ గతంలో ఏ జట్టుతోనూ పనిచేయలేదని, అనుభవం లేని వ్యక్తిని ఎంపిక చేసి ఆటగాళ్లను ఇబ్బంది పెట్టాడని విమర్శించాడు.తమకు దేశాధినేతల నుంచి పోన్లు వచ్చినా, బోర్డు నుంచి ఎలాంటి సందేశం రాలేదన్నాడు.సమీ ఆరోపణలు చేసిన అనంతరం వెస్టిండీస్‌ క్రికెట్‌ బోర్డు ఒక ప్రకటన చేసింది.ప్రపంచ కప్‌ టి20 పోటీలను విజయవంతంగా నిర్వహించిన బిసిసిఐకి అభినందనలు తెలిపింది.డారెన్‌ సమీ వ్యాఖ్యలపై వెస్టిండీస్‌ ప్రజలందరి తరపున క్షమాపణలు కోరుకుంటున్నామని,దేశంలోని ప్రజలంతా తం దేశం గెలువాలని కోరుకున్నారని, భారత్‌కు తమ జట్టును పంపేందుకు వ్యయప్రయాసలకు ఓర్చామని, సమీ ఎందుకలా మాట్లాడాడో కనుక్కుంటామని పేర్కొంది.